
ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Ανάθεση παράλληλης άσκησης αρμοδιοτήτων στον 
Προϊστάμενο του Νομικού Γραφείου της Γενικής 

Γραμματείας της Κυβέρνησης. 1 

Μεταβίβαση του δικαιώματος υπογραφής «με εντολή 
Γ ενικού Γ ραμματέα της Κυβέρνησης» στον Προ¬ 
ϊστάμενο του Γραφείου Διοικητικής και Οικονο¬ 
μικής Υποστήριξης της Γ ενικής Γ ραμματείας της 


Κυβέρνησης. 2 

Κατανομή προσωπικού έτους 2015. 3 

ΑΠΟΦΑΣΕΙ Σ 

Αριθμ. 662 (1) 


Ανάθεση παράλληλης άσκησης αρμοδιοτήτων στον 
Προϊστάμενο του Νομικού Γραφείου της Γενικής 
Γ ραμματείας της Κυβέρνησης. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΚΥΒΕΡΝΗΣΗΣ 
Έχοντας υπόψη: 

1. Τις διατάξεις του άρθρου 10 του Ν. 3469/2006 «Εθνι¬ 
κό Τυπογραφείο, Εφημερίς της Κυβερνήσεως και λοιπές 
διατάξεις» (Α' 31). 

2. Την Υ116/9-3-2015 απόφαση του Πρωθυπουργού 
«Ανάθεση καθηκόντων Προϊσταμένου του Νομικού Γ ρα¬ 
φείου της Γενικής Γραμματείας του Πρωθυπουργού» 
(ΥΟΔΔ 118). 

3. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Η αρμοδιότητα της παρ. 1 του άρθρου 10 του 
Ν. 3469/2006 (Α' 31), που ασκεί ο Γ ενικός Γ ραμματέας 
της Κυβέρνησης, ασκείται εκ παραλλήλου και από τον 
Προϊστάμενο του Νομικού Γ ραφείου της Γ ενικής Γ ραμ¬ 
ματείας της Κυβέρνησης, Ανδρέα Ποττάκη του Ιωάννη. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαρτίου 2015 

Ο Γ ενικός Γ ραμματέας της Κυβέρνησης 
ΣΠΥΡΙΔΩΝ Ν. ΣΑΓΙΑΣ 


Αριθμ. 661 (2) 

Μεταβίβαση του δικαιώματος υπογραφής «με εντολή 
Γ ενικού Γ ραμματέα της Κυβέρνησης» στον Προϊστά¬ 
μενο του Γ ραφείου Διοικητικής και Οικονομικής Υπο¬ 
στήριξης της Γ ενικής Γ ραμματείας της Κυβέρνησης. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΚΥΒΕΡΝΗΣΗΣ 
Έχοντας υπόψη: 

1. Τις διατάξεις της περ. α' της παρ. 6 του άρθρου 74, 
του άρθρου 77 και του άρθρου 90 του Κώδικα Νομο¬ 
θεσίας για την Κυβέρνηση και τα Κυβερνητικά όργανα 
(Π.Δ. 63/2005, Α' 98), όπως ισχύουν. 

2. Την Υ1/26-1-2015 απόφαση του Πρωθυπουργού «Διο¬ 
ρισμός Γ ενικού Γ ραμματέα στη Γ ενική Γ ραμματεία της 
Κυβέρνησης» (ΥΟΔΔ 39). 

3. Την Υ117/9-3-2015 απόφαση του Πρωθυπουργού με 
την οποία αποσπάστηκε ο Κωνσταντίνος Βασιλάκης 
του Γεωργίου σε θέση Προϊσταμένου του Γραφείου 
Διοικητικής και Οικονομικής Υποστήριξης της Γενικής 
Γ ραμματείας της Κυβέρνησης (ΥΟΔΔ 118). 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Μεταβιβάζουμε στον Προϊστάμενο του Γ ραφείου Διοι¬ 
κητικής και Οικονομικής Υποστήριξης της Γενικής Γ ραμ¬ 
ματείας της Κυβέρνησης, Κωνσταντίνο Βασιλάκη του 
Γ εωργίου, το δικαίωμα υπογραφής «με εντολή Γ ενικού 
Γ ραμματέα της Κυβέρνησης»: 

1. Όλων των εγγράφων που αφορούν: 

α) εκκαθάριση δαπανών για οδοιπορικά έξοδα και έξο¬ 
δα κίνησης του προσωπικού της Γ ενικής Γ ραμματείας 
της Κυβέρνησης και των υπηρεσιών που αναφέρονται 
στην περίπτωση η' του άρθρου 77 του Κώδικα Νομο¬ 
θεσίας για την Κυβέρνηση και τα κυβερνητικά όργανα 
(Π.Δ. 63/2005), όπως ισχύει, 

β) έκδοση και εκκαθάριση χρηματικών ενταλμάτων για 
προμήθειες παγίων και αναλώσιμων αγαθών και παρο¬ 
χής υπηρεσιών για τις ανάγκες της Γ ενικής Γ ραμματείας 
της Κυβέρνησης και των υπηρεσιών που αναφέρονται 
στην περ. η' του άρθρου 77 του εν λόγω Κώδικα, όπως 
ισχύει, 

γ) αποφάσεις αναλήψεως χρηματικών ποσών από τις 
πιστώσεις του προϋπολογισμού εξόδων της Γ ενικής 
Γ ραμματείας της Κυβέρνησης και των υπηρεσιών που 

αναφέρονται στην περ. η' του άρθρου 77 του εν λόγω 
Κώδικα, όπως ισχύει, καθώς και τα έγγραφα μεταφοράς 
πιστώσεων από ΚΑΕ σε ΚΑΕ του παραπάνω προϋπο¬ 
λογισμού, 

δ) πιστοποιητικά προϋπηρεσίας σύμφωνα με την 
περ. δ' του άρθρου 77 του εν λόγω Κώδικα, όπως ισχύει, 

ε) δημοσιεύσεις στην Εφημερίδα της Κυβερνήσεως 
αποφάσεων διορισμών, αποσπάσεων και ανακλήσε¬ 
ων αυτών του προσωπικού που υπηρετεί στην Γενική 
Γραμματεία της Κυβέρνησης και στις υπηρεσίες που 
αναφέρονται στην περ. η' του άρθρου 77 του εν λόγω 
Κώδικα, όπως ισχύει, καθώς και τις ανακοινώσεις αυτών 
στους ενδιαφερομένους, 

στ) βεβαιώσεις προϋπηρεσίας του προσωπικού που 
αναφέρεται στο προηγούμενο εδάφιο, 

ζ) συμβάσεις και ανανεώσεις συμβάσεων παροχής 
υπηρεσιών, αγοράς μηχανημάτων εν γένει και συντή¬ 
ρησης αυτών, αγοράς επίπλων, βιβλίων και αναλώσιμων 
ειδών μέχρι του ποσού των είκοσι χιλιάδων ευρώ, στο 
οποίο δεν συμπεριλαμβάνεται ο φόρος προστιθέμενης 
αξίας, της Γενικής Γραμματείας της Κυβέρνησης και των 
υπηρεσιών που αναφέρονται στην περ. η' του άρθρου 
77 του εν λόγω Κώδικα, 

η) τον καταλογισμό αχρεωστήτως καταβληθέντων 
και μη νόμιμων δαπανών που πληρώθηκαν με οποιοδή- 
ποτε τίτλο πληρωμής και τη διαβίβαση των σχετικών 
εγγράφων στην αρμόδια Δημόσια Οικονομική Υπηρεσία 
(Δ.Ο.Υ). 

2. Τις αποφάσεις που αφορούν στην έγκριση μετα¬ 
κίνησης εκτός έδρας των Υπηρετούντων στη Γενική 
Γραμματεία της Κυβέρνησης και στις υπηρεσίες που 
αναφέρονται στην περ. η' του άρθρου 77 του εν λόγω 
Κώδικα, όπως ισχύει. 

3. α) Τις μηνιαίες εγκρίσεις για τις δαπάνες δημοσίων 
σχέσεων των υπηρεσιών της περ. η' του άρθρου 77 του 
εν λόγω Κώδικα, όπως ισχύει. 

β) Τις μηνιαίες βεβαιώσεις ανελλιπούς υπηρεσίας και 
τη συγκρότηση συνεργείου υπερωριακής απασχόλησης 
των υπηρετούντων στη Γ ενική Γ ραμματεία της Κυβέρ¬ 
νησης καθώς και τη βεβαίωση πραγματοποίησης των 
ωρών υπερωριακής εργασίας για την καταβολή υπερω- 
ριακής αποζημίωσης. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαρτίου 2015 

Ο Γ ενικός Γ ραμματέας της Κυβέρνησης 
ΣΠΥΡΙΔΩΝ Ν. ΣΑΓΙΑΣ 


Αριθμ. ΔΙΠΑΑΔ/Φ.Κ,/Ι/θίκ.6901 (3) 

Κατανομή προσωπικού έτους 2015. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 2 & 3 και του 
άρθρου 11 του Ν. 3833/2010 «Προστασία της εθνικής 
οικονομίας - Επείγοντα μέτρα για την αντιμετώπιση 
της δημοσιονομικής κρίσης» (ΦΕΚ 40/Α/15-3-2010), όπως 
ισχύουν, και τις διατάξεις της παρ. 21 του άρθρου ενάτου 
του Ν. 4057/2012 (ΦΕΚ 54/Α/2012). 

2. Το Π.Δ. 24/27-1-15 (ΦΕΚ 20/Α/2015) «Σύσταση και με- 
τονομασία Υπουργείων, μεταφορά της Γ ενικής Γ ραμ¬ 
ματείας Κοινωνικών Ασφαλίσεων». 

3. Την απόφαση Υ95/20-2-2015 (ΦΕΚ 299/Β/2015) «Ανά¬ 
θεση αρμοδιοτήτων στον Αναπληρωτή Υπουργό Εσω¬ 
τερικών και Διοικητικής Ανασυγκρότησης, Γεώργιο Κα- 
τρούγκαλο». 

4. Την υπ’ αρ. ΔΙΠΠ/Φ.ΕΠ.1/71/οικ. 4573/01-3-2011 (ΦΕΚ 
323/Β/1-3-2011) κοινή απόφαση των Υπουργών Εσωτερι¬ 
κών, Αποκέντρωσης και Ηλεκτρονικής Διακυβέρνησης 
και Οικονομικών, για τον καθορισμό των προτεραιοτή¬ 
των και των κριτηρίων κατανομής προσωπικού. 

5. Την υπ’ αριθμ. ΔΙΠΑΑΔ/Φ.ΕΓΚΡ.3/233/31657/30-12-2014 
απόφαση της Επιτροπής της ΠΥΣ 33/2006, όπως ισχύει. 

6. Την ανάγκη ορθολογικής κατανομής και αξιοποίη¬ 
σης του τακτικού προσωπικού και των λειτουργών που 
διορίζονται ή προσλαμβάνονται στους φορείς της παρ. 1 
του άρθρου 1 του Ν. 3812/2009. 

7. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

Την κατανομή προσωπικού έτους 2015 στο Υπουργείο 
Εθνικής Άμυνας, κατόπιν ανάκλησης στην ενεργό υπηρε¬ 
σία, σύμφωνα με τις διατάξεις του άρθρου 66 του Ν.Δ. 
1400/1973 «Περί Καταστάσεων των Αξιωματικών Ενό- 
πολων Δυνάμεων» και του άρθρου 38 του Ν. 3883/2010 
«Υπηρεσιακή Εξέλιξη και Ιεραρχία των στελεχών των 
Ενόπλων Δυνάμεων κ.λπ.» δύο (2) μονίμων εν εφεδρεία 
Αξιωματικών του Γ ενικού Επιτελείου Αεροπορίας στην 
ενεργό υπηρεσία (Μπουραντάνης Βασίλειος και Πανέτα 
Αγγελική). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΕΩΡΓΙΟΣ ΚΑΤΡΟΥΓΚΑΛΟΣ 

